Omnibus presentes litteras inspecturis magister W. officialis curie Autisiodorum salutem in Domino. Noveritis quod in nostra presentia constitutus Johannes Chaucart recognovit se dedisse ecclesie Vallis lucentis in perpetuam elemosinam duas pecias vinearum sitarum in censiva de Sancto Prisco juxta Valles, que vinee fuerunt Durandi de Branna. Hanc autem donationem laudaverunt coram nobis Willelmus de Chas et Pivo de Porta ministeriales predictarum vinearum. In cujus rei memoriam presentibus litteris sigillum curie Autisiodorensis fecimus apponi. Actum anno Gracie M° CC° vicesimo tercio die Sabbati ante festum beati Nicholai.